Vo ibaregionala Bedeitung is des 1977 auf Initiative vo Oswald Heimbucher und Walter Höllerer grindte Literatuaarchiv Suizboch-Rosnberg. Seit 1984 is de Berufsfachschui fia Musi vom Beziak Obapfoiz in Suizboch-Rosnberg. Im Meaz 1990 is z Suizboch-Rosnberg de „Internationale Christian Knorr vo Rosenroth-Gesellschaft“ grindt worn, wo seit 1991 jeds Joar de Zeitschrift „Morgen-Glantz“ aussgibt. Im Juli 2007 hom zum easchtn Moi de „Knorr vo Rosenroth-Festspuie“ stodgfundn, wo de easchtmolige Auffíahrung vo am Theatastickl vo Christian Knorr vo Rosenroth duachezong worn is. Seit Meaz 2005 is da Wejdrekoad-Oustabrunn mit 16.500 Oa in Suizboch-Rosnberg.